**Hapet Thirrja për mobilitete (bursa) stafi të UPT-së, në kuadër të Marrëveshjes KA1**

**në Universitetin IMT Mines Alès, Francë**

Në kuadër të Marrëveshjes KA1 bilaterale, është hapur thirrja për aplikime për bursa për mobilitete për stafin e Universitetit Politeknik të Tiranës, Fakulteti i Inxhinierisë Elektrike**,** në IMT Mines Alès**.**

**Lloji i mobilitetit përfshin:**

* Shkëmbimin e stafit për mësimdhënie/trajnim.

**Fusha e studimit/trajnimit:**

* Fakulteti i Inxhinierisë Elektrike

**Kohëzgjatja e bursave:**

* 5 ditë (plus 2 ditë udhëtimi), semestri i dytë i vitit akademik 2021 - 2022

**Numri total i stafit**: 3 për mësimdhënie dhe 3 për trajnim

**Dokumentat e nevojshme për aplikim për mësimdhënie, ose trajnim për stafin:**

* CV + lista e publikimeve (në gjuhën angleze);
* Letër motivimi (në gjuhën angleze);
* Kopje e Pasaportës;
* Diploma e nivelit të fundit të studimeve;
* Çertifikata e gjuhës së huaj (Niveli minimal i gjuhës angleze B2);
* Aprovim nga përgjegjësi i njësisë bazë ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Teaching or Staff Mobility for Training) për stafin akademik në universitetin pritës\*\*\*.

*\*Plani i mobilitetit për mësimdhënie (teaching), ose trajnim (training), si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement për Teaching (mësimdhënie) ose Training (trajnim) për stafin akademik është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT: Deri më 15 Maj 2022***

Për informacione shtesë në lidhje me procesin e aplikimit në UPT mund të kontaktoni në email: aspahiu@upt.al , abeqo@upt.al ose rkodra@upt.al .